Vidas Bareikis

**Vidas Bareikis** (g. 1986 m. kovo 21 d. Vilniuje) – Lietuvos teatralas (režisierius, aktorius, pedagogas) ir muzikantas (kompozitorius, vokalistas).

## Biografija
1992–2005 m. mokėsi Nacionalinėje M. K. Čiurlionio menų mokykloje fortepijono specialybės (pedagogė Jūratė Karosaitė). 2009 m. baigė Lietuvos muzikos ir teatro akademiją bakalauro studijas (vaidyba, kurso vadovas Gintaras Varnas). 2013 m. baigė teatro režisūros magistro studijas Maskvoje, V. Mejerholdo teatro institute (prie MCHAT).

2007 m. kartu su Ainiu Storpirščiu sukūrė alternatyvios muzikos grupes „Suicide DJs“ ir „Stipriai Kitaip“. Studijuodamas Maskvoje pradėjo solinę muzikinę karjerą. 2009 m. įkūrė teatro judėjimą „No Theatre“. 2012 m. įtrauktas į septynių perspektyviausių Rusijoje studijuojančių jaunų Europos teatro režisierių sąrašą.

### Asmeninis gyvenimas
2009 m. rugpjūčio 26 d. vedė Jurgą Šeduikytę, su kuria 2008 m. rugpjūčio 28 d. susilaukė sūnaus Ado. 2019 m. pabaigoje pora išsiskyrė.

2022 m. balandžio 29 d. Palangos paplūdimyje susižadėjo su Indre Stonkuviene.

2022 m. birželio pabaigoje Bareikiui pasipiršo I. Stonkuvienė.

2023 m. spalio 21 d. Jungtinėje Karalystėje Londone vykusio renginio „M.A.M.A. Londonas“ metu dar kartą pasipiršo I. Stonkuvienei.

## Režisuoti spektakliai
* „Vakaras su knyga“ (pagal M. Bulgakovo „Meistras ir Margarita“), Menų spaustuvė, 2009 m. 
* „NO CONCERT“, „No Theatre”, 2009 m.
* „Telefonų knyga“, „No Theatre”, 2010 m.
* „Mr.fluxus arba Šarlatanai?“, „No Theatre“, 2011 m.
* „Kovos klubas“ (pagal Ch. Palahniuk to paties pavadinimo romaną), Valstybinis jaunimo teatras, 2012 m.
* „SHTOS“ (Pagal M. Lermontovo kūrybą), Limoges teatro akademija (Prancūzija), 2012 m.
* „AKTRISI“, V. Meyerholdo centras, 2012 m.
* „NO AWARDS“, „No Theatre”, 2013 m. 
* „Nematomi monstrai“  (pagal Ch. Palahniuk to paties pavadinimo romaną), „No Theatre”, 2013 m.
* „Kelionė namo“, Urbanistinio šokio teatras „LOW AIR” (Lietuva), 2013 m.
* „Įstabusis ir graudusis Planas B” (pagal H. Bidstrupo karikatūras), Lietuvos nacionalinio dramos teatro ir LMTA koprodukcija, 2013 m.
* „Kaligula“ (pagal A. Camiu to paties pavadinimo dramą), „No Theatre”, 2014 m.
* „Euro-vizija“, Latvijos Nacionalinis dramos teatras, 2014 m.
* „Geras žmogus iš Sezuano“ (B. Brechtas), Valstybinis jaunimo teatras, 2015 m.
* „Hamletas“ (W. Shakespeare), Nacionalinis Kauno dramos teatras, 2015 m.
* „Žalgirės“ (pagal Gabrielės Labanauskaitės pjesę). Nacionalinis Kauno dramos teatras, 2017 m.

## Diskografija
* „Panda“ (2012 m.)
* „Žmogus, bet šuo“ (2014 m.)
* „Klausimai“ (2015 m.)
* „KATUKAVAKARE?“ (2017 m.)
* „Ežero dugne / Ant bangos“ (2019 m.)
* „Fortūna“ (2022 m.)

## Videografija
* „Eina sau“ (2015)
* „Pusvalanduko“ (2017)
* „Man tai patinka“ (2018)

## Koncertiniai turai
* „Auksinis“ (2017)
* „VB100“ (2018)

## Apdovanojimai
* 2011 m. „Kauno teatrų pavasaris“ – geriausias mažos formos spektaklis „NO CONCERT“;
* 2012 m. „Auksinis scenos kryžius“ už naujas teatro formas;
* 2012 m. A. P. Čechovo festivalio Kišiniove (Moldova) žiuri specialus prizas už naujos teatro kalbos paieškas (spektaklis „Telefonų knyga“);
* 2014 m. M.A.M.A apdovanojimuose pripažintas geriausiu metų alternatyvios muzikos atlikėju;
* 2015 m. dainos „Eina sau” vaizdo klipas laimėjo LRT rengiamo video klipų konkurso „KlipVid” pirmąją vietą;
* 2019 m. M.A.M.A apdovanojimuose pripažintas metų atlikėju, metų koncertiniu atlikėju, jo ir „8 kambario“ daina „Ežero dugne“ pripažinta metų daina.

## Šaltiniai